କଳାହାଣ୍ଡିଃ(ନରେନ୍ଦ୍ର ନେଗୀ ଙ୍କ ସହ ଅର୍ଜୁନ ପଟ୍ଟନାୟକ)କଳାହାଣ୍ଡି ଓ ରାୟଗଡା ସୀମାନ୍ତ ରେ ଅବସ୍ଥିତ ପ୍ରାକୃତିକ ସମ୍ପଦ ରେ ଭରପୁର ଓ ବନବାସୀ ଆଦିମ ଜନଜାତି ଙ୍କ ଜୀବନଧାରା ନିୟମଗିରି ପର୍ବତର ନିୟମରାଜା ଙ୍କ ପୂଜା ଉତ୍ସବ ସମାରୋହ ର ସହ ପାଳନ ନିମନ୍ତେ ନିଷ୍ପତ୍ତି ନିଆଯାଇଛି।ଆଗାମୀ ୨୫ ତାରିଖ ରୁ ଆରମ୍ଭ ହେଉଥିବା ଏହି ପର୍ବ ତିନିଦିନ ଧରି ଅନୁଷ୍ଠିତ ହୋଇ ୨୭ ତାରିଖ ରେ ସମାପିତ ହେବ।
ଆଦିବାସୀ ଝରଣୀଆ ଓ ଡଙ୍ଗରିଆ କନ୍ଧ ଙ୍କ ବିଶ୍ବାସ ରହିଛି ଯେ ବଳି ଦେଇ ନିୟମରାଜା ସନ୍ତୁଷ୍ଟ କଲେ ଫସଲ ଭଲ ଅମଳ ହେବା ସହ ସମସ୍ତେ ନିରୋଗ ରହନ୍ତି। ତେଣୁ ପ୍ରତିବର୍ଷ ନିୟମଗିରି ପାହାଡ଼ ଶୀର୍ଷ ରେ ଥିବା ନିୟମ ରାଜା ଙ୍କ ପୂଜା ବହୁ ଧୁମଧାମରେ ପାଳନ କରାଯାଏ। ଡଙ୍ଗରିଆ ଓ ଝରଣିଆ କନ୍ଧ ମାନେ ପାରମ୍ପରିକ ବସ୍ତ୍ର ଅସ୍ତ୍ରଶସ୍ତ୍ର ରେ ସଜ୍ଜିତ ହୋଇ ନାଚ ଗୀତ କରି ଧରଣୀ ପେନୁ ଠାରେ କୁକୁଡା, ପିରା, ବୋଦା, ଘୁଷୁରୀ, ପୋଡ଼ ଆଦି ବଳି ପ୍ରଦାନ କରି ନିୟମ ରାଜା କୁ ସନ୍ତୁଷ୍ଟ କରି ରକ୍ତ ଚାଉଳ ଧରି ନିୟମଗିରି ର ଜଳ, ଜମି, ଜଙ୍ଗଳ ସୁରକ୍ଷା ପାଇଁ ଶପଥ କରିଥାନ୍ତି।
ଏହି ପର୍ବରେ ବିଭିନ୍ନ ସଂଗଠନ, ପ୍ରକୃତି ପ୍ରେମୀ,ପରିବେଶ ବିତ, ସ୍ୱେଚ୍ଛାସେବୀ, ଗଣମାଧ୍ୟମ ପ୍ରତିନିଧି ମାନଙ୍କୁ ନିୟମଗିରି ସୁରକ୍ଷା ସମିତି ପକ୍ଷରୁ ଅନୁରୋଧ କରାଯାଇଛି। ସୁଚନା ଯୋଗ୍ୟ ଯେ ନିୟମଗିରି ଉପରେ ପ୍ରାୟ ଦୁଇ ଶହ ଗ୍ରାମର ଡଙ୍ଗରିଆ ଓ ଝରଣିଆ କନ୍ଧ ବସବାସ କରି କାନ୍ଦୁଲ, ମାଣ୍ଡିଆ, କୋଳଥ, କାଙ୍ଗୁ, କୋଶଳା, ଝୁଡ଼ଙ୍ଗ, କଟିଙ୍ଗ, ମକା, କଦଳୀ, ସପୁରୀ ପଣସ ଆଦି ଚାଷ କରି ଜିବିକା ନିର୍ବାହ କରନ୍ତି। କିନ୍ତୁ ରାଜ୍ଯ ସରକାର ବେଦାନ୍ତ ଭଲି ବହୁରାଷ୍ଟ୍ରୀୟ କମ୍ପାନୀ କମ୍ପାନୀ କୁ ଖଣି ଦେଇ ଅଦିମ ଜନଜାତି ଙ୍କ ସ୍ୱାଭିମାନ କୁ କୁଠାରଘାତ କରିଥିବା ରୁ ଏହାର ତୀବ୍ର ବିରୋଧ କରାଯାଉଛି। ନିଜର ଜୀବନ ଜୀବିକା ର ସୁରକ୍ଷା ପାଇଁ ଅଦିମ ଜନଜାତି ଡଙ୍ଗରିଆ କନ୍ଧ ଓ ଝରଣିଆ କନ୍ଧଙ୍କ ଠାରୁ ଆଧୁନିକ ମଣିଷ ସମାଜ ବହୁତ କିଛି ଶିଖିବାକୁ ବାକି ରହିଛି।
କୋରନା କଟକଣା ମଧ୍ୟ ରେ ଉପଖଣ୍ଡ ସ୍ତରୀୟ ସ୍ୱାଧୀନତା ଦିବସ ପାଳିତ।
